EkBass/fiwiki-20250220-pages-articles huggingface dataset:
Paula Cale

Paula Korologos Cale (s. 2. kesäkuuta 1970) on yhdysvaltalainen näyttelijä. Hänet tunnetaan parhaiten Joanie Hansenin roolista televisiosarjassa Vain yksi elämä. Cale syntyi perheensä kolmesta lapsesta nuorimpana. Hän on etnisiltä juuriltaan kreikkalainen ja uskoltaan mormoni.http://www.people.com/people/article/0,,628303_3,00.html Hänen isänsä Tom C. Korologos (s. 1933) on Yhdysvaltain entinen suurlähettiläs Belgiaan; äiti Joy kuoli syöpään vuonna 1997. Langley High Schoolista päästyään Cale opiskeli vuoden ajan opettajaksi Vanderbiltin yliopistossa ennen siirtymistään Chicagoon DePaulin yliopistoon, jossa hän opiskeli näyttelemistä. Hän oli vuosina 1995–1999 naimisissa Bennett Calen kanssa ja meni vuonna 2006 naimisiin Michael Lisben kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Pophitit 1995–2003

Pophitit on Aikakoneen vuonna 2003 julkaistu kokoelma-albumi. Levy julkaistiin samaan aikaan kun yhtye ilmoitti hajoavansa. ==Kappaleet== # # # # # # # # # # # # # # # # # # # == Lähteet == Luokka:Vuoden 2003 kokoelma-albumit Luokka:Aikakoneen albumit
Näin Suomi pysyy pyörillään

Näin Suomi pysyy pyörillään on Matti Eskon vuonna 1989 julkaistu albumi. Levy sisälsi Matti Eskon tulkinnan Karman kappaleesta Huomenta Suomi, josta Matti Eskokin sai hitin. Levyltä löytyy myös Matti Eskon tulkinta kappaleesta Yölinjalla. == Kappaleet == === A-puoli === # # # # # # === B-puoli === # * # # # # # == Muusikoita == * Matti Esko – laulu * Juha Björninen – kitarat (1-4, 6, 7–9) == Lähteet == Luokka:Matti Eskon albumit Luokka:Vuoden 1989 albumit
Mary Wortley Montagu

Mary Wortley Montagu (o.s. Pierrepoint) (26. toukokuuta 1689 Lontoo, Englanti – 21. elokuuta 1762 Lontoo, Englanti) Lady, oli englantilainen aatelinen, näytelmäkirjailija ja runoilija. Hän oli Kingston-upon-Hullin herttuan Evelyn Pierrepointin ja Lady Mary Fieldingin tytär. Mary Pierrepoint avioitui Edward Wortley Montagun kanssa elokuussa 1712. Vuonna 1713 heille syntyi poika, joka nimettiin isänsä mukaan. Joulukuussa 1715 Mary Wortley Montagu sairastui isorokkoon, joka arpeutti hänen kasvojaan. Edward Wortley Montagu nimitettiin suurlähettilääksi Turkkiin, ja he muuttivat Konstantinopoliin vuonna 1717. Seuraavana vuonna heille syntyi tytär Mary. Turkissa Mary Wortley Montagu tutustui paikalliseen terveydenhuoltoon ja rokotukseen isorokkoa vastaan. Hän myös rokotutti oman poikansa. Mary Wortley Montagun palasi perheineen Englantiin vuonna 1718, ja he muuttivat Länsi-Lontoossa sijaitsevaan Twickenhamiin. Hän esitteli isorokkoa vastaan keksityn rokotteen englantilaisille lääkäreille ja auttoi rokotteen markkinoinnissa. Montagyn tuotannosta merkittävimpiä ovat hänen kirjeensä, Letters (1793), jotka ilmentävät tarkkaa satiirista huomiokykyä.Montagu, Mary Pierrepont, Lady Wortley, Tietosanakirja osa 6, palsta 661, Tietosanakirja Osakeyhtiö 1913 ==Suomennettu teos== * Elämänmenoa Kultaisessa sarvessa (Life on the Golden Horn), suom. Ville-Juhani Sutinen. Savukeidas 2010 ISBN 978-952-5500-58-5 == Lähteet == ==Aiheesta muualla== Luokka:Brittiläiset feministit Luokka:Englantilaiset kirjailijat Luokka:Vuonna 1689 syntyneet Luokka:Vuonna 1762 kuolleet
Kind Soul

__NOTOC__ Kind Soul on The Stance Brothersin ensimmäinen albumi. Se julkaistiin syyskuussa 2007 Suomessa, ja se on julkaistu myös muualla Euroopassa ja Japanissa. Albumin kappaleet ovat tyylilajeiltaan funkia, soulia, hip hoppia ja jazzia. Albumin tuotti ja äänitti Teppo Mäkynen sekä soitti sillä kaikki instrumentit. Albumi on julkaistu Ricky-Tick Recordsin kautta. Levyn kansi on Antti Eerikäisen käsialaa. == Kappaleet == # # # # # # # # # # # # # == Kokoonpano == * Dwayne Stance – basso, kitara * Byron Breaks – rummut, lyömäsoittimet * Isiah Stance – vibrafoni, kosketinsoitin, lyömäsoittimet === Tuotanto === * Teddy Rok – tuottaja, sovittaja, valokuvat * Svante Forsbäck – masteroija * Antti Eerikäinen – kansikuva == Arvostelut == * Soundi: Soundi: Levyarvio == Lähteet == == Aiheesta muualla == * Kind Soul discogs.com -sivustolla Luokka:Vuoden 2007 esikoisalbumit Luokka:Suomalaiset jazzalbumit Luokka:Suomalaiset hip hop -albumit Luokka:Suomalaiset funkalbumit Luokka:Suomalaiset soulalbumit
Alex Haley

Alexander Murray Palmer ”Alex” Haley (11. elokuuta 1921 Ithaca, New York, Yhdysvallat – 10. helmikuuta 1992 Seattle, Washington, Yhdysvallat) oli yhdysvaltalainen kirjailija. Hänet tunnetaan parhaiten afroamerikkalaisen sukunsa historiaa käsittelevästä romaanistaan Juuret (1976) sekä haastatteluihin perustuvasta Malcolm X:n elämäkerrasta vuodelta 1965. ==Elämä ja ura== Alex Haley kasvoi akateemisessa perheessä. Hänet erotettiin yliopistosta vuonna 1939. Haley liittyi armeijaan ja palveli Yhdysvaltain rannikkovartiostossa tiedottajana kahdenkymmenen vuoden ajan. Työnsä ohella hän kirjoitti kertomuksia, mutta ei saanut niistä yhtään myytyä julkaistavaksi. Haley oli yksi John F. Kennedyn haamukirjoittajista tämän teoksessa Profiles in Courage (1955), josta Kennedylle myönnettiin Pulitzer- palkinto. Haley erosi armeijan palveluksesta vuonna 1959 ja suuntautui journalismiin. Hän työskenteli aluksi Valittujen Palojen toimittajana ja sen jälkeen vapaana toimittajana. Haley aloitti Playboy-lehdessä tunnettujen haastattelujen sarjan, jossa hän haastatteli esimerkiksi Miles Davisia, George Rockwellia, Cassius Clayta ja Sammy Davis Junioria. Haleyn Playboy- haastatteluista tunnetuin on mustan radikaalijohtajan Malcolm X:n haastattelu vuonna 1965. Haastattelun pohjalta Haley julkaisi samana vuonna kirjan The Autobiography of Malcolm X (suomeksi nimellä Malcolm X). Vuonna 1976 Haley julkaisi ainoan romaaninsa Juuret (Roots: The Saga of an American Family). Romaani perustuu Haleyn suvussa kulkeneisiin tarinoihin orjuudesta ja kertoo vuonna 1767 Gambiasta orjaksi Amerikkaan ryöstetyn Kunta Kinten tarinan. Haley väitti olevansa Kunta Kinten jälkeläinen. Hän käytti useita vuosia kirjan taustatyöhön ja kävi muun muassa Kunta Kinten väitetyssä kotikylässä Afrikassa. Haley myönsi vahingossa plagioineensa romaaniinsa Afrikkaa käsitteleviä kohtia kirjailija Harold Courlanderin teoksesta. Tapauksen johdosta Haleya ei ole otettu vaikutusvaltaiseen afroamerikkalaisten kirjailijoiden antologiaan. Juuret oli suuri menestys, ja se julkaistiin 37 eri kielellä. Vuonna 1977 kirjasta tehtiin suosittu television minisarja Juuret ja vuonna 1979 jatkosarja Roots: The Next Generations. Haleylle myönnettiin romaanista ”Special Awards and Citations” -Pulitzer-palkinto vuonna 1977.Alex Haley Pulitzer.org Juurten jälkeen Haley kirjoitti vielä romaania nimeltä Queen, joka kertoo naisorjan ja tämän lapsen tarinan. Haley kuoli vuonna 1992 ennen teoksen valmistumista, ja sen saattoi loppuun David Stevens nimellä Alex Haley’s Queen. Stevens viimeisteli myös toisen Haleyn kesken jääneen kirjan Mama Flora’s Family (1998). ==Teoksia== * * * A Different Kind of Christmas. 1988. * Queen: The Story of an American Family. 1993. (David Stevens saattoi teoksen loppuun Haleyn kuoleman jälkeen) * Mama Flora’s Family. 1998. (David Stevens saattoi teoksen loppuun Haleyn kuoleman jälkeen) ==Lähteet== ==Aiheesta muualla== Luokka:Yhdysvaltalaiset kirjailijat Luokka:Vuonna 1921 syntyneet Luokka:Vuonna 1992 kuolleet Luokka:Kirjallisuuden Pulitzer-palkinnon saaneet
Plutoni

Plutoni voi viitata seuraaviin asioihin: *Plutoni, kääpiöplaneetan nimitykseksi aiottu sana *Plutoni, geologiassa intrusiiviinen magmakivimassa
Plutoni (geologia)

Plutoni on geologiassa intrusiivinen magmakivimassa, joka kiteytyy maanalaisesta magmasta. Plutoneihin lukeutuvat mm. batoliitit, diapiirit ja stokit. Käytännössä plutoni viittaa selvästi erottuviin, halkaisijaltaan kilometrejä oleviin magmakivimassoihin. Plutoninen kivilaji eli syväkivi on syvällä maankuoressa magmasta kiteytynyt kivilaji. Yleisimmät plutoniset kivilajit ovat graniitti, granodioriitti, tonaliitti ja kvartsidioriitti. == Katso myös == * Intruusio * Syväkivi Luokka:Petrologia sv:Bergart#Djupbergarter
Roomari

Roomari on ammattinimike, joka oli käytössä Pohjois-Pohjanmaalla. Ammattinimikettä voi myös kutsua nimillä lossimies tai lautturi. Nimi ”roomari” tulee ilmeisesti murresanasta ”roomu” (proomu), joksi lauttaa tai lossia myös kutsutaan. Roomarin tehtävänä oli kuljettaa ”roomua” eli lossia, jolla ihmiset ylittävät jokia, järviä tai salmia. Roomarin työnantaja, useimmiten kunta, maksoi hänelle kiinteää vuosipalkkaa. Lisäksi hän sai periä pienen maksun kulkijoilta, jalankulkijat pääsivät halvimmalla, hevosmiehet maksoivat ylityksestä enemmän. Myös autoja roomari pääsi kuljettamaan, vaikkakin ne olivat harvinaisia silloin, kun roomarit vielä ammattiaan harjoittivat. Autoliikenteen lisääntyminen vaikutti osaltaan roomarin ammatin katoamiseen. ”Roomujen” tilalle rakennettiin siltoja liikenteen nopeuttamiseksi. == Lähteet == * Utajärven historia == Aiheesta muualla == Roomari-patsas Utajärvellä Luokka:Vesiliikenteen ammatit
Parhaan animaatioelokuvan Annie-palkinto

Parhaan animaatioelokuvan Annie-palkinto on vuodesta 1992 lähtien joka vuosi jaettu palkinto edellisvuoden parhaalle animaatioelokuvalle. Vuoteen 2001 saakka palkinto myönnettiin jo kuluvana vuonna. == Voittajat == Vuosi Elokuva 1992 Kaunotar ja Hirviö 1993 Aladdin 1994 Leijonakuningas 1995 Pocahontas 1996 Toy Story – leluelämää 1997 Katit eivät tanssi 1998 Mulan 1999 Rautajätti 2000 Toy Story 2 2001 Shrek 2002 Henkien kätkemä 2003 Nemoa etsimässä 2004 Ihmeperhe 2005 Wallace & Gromit: Kanin kirous 2006 Autot 2007 Rottatouille 2008 Kung Fu Panda 2009 Up – kohti korkeuksia 2010 Näin koulutat lohikäärmeesi 2011 Rango 2012 Räyhä-Ralf 2013 Frozen – huurteinen seikkailu 2014 Näin koulutat lohikäärmeesi 2 2015 Inside Out – mielen sopukoissa 2016 Zootropolis – eläinten kaupunki 2017 Coco 2018 Spider-Man: Kohti hämähäkkiversumia 2019 Klaus == Katso myös == *Parhaan animaatioelokuvan Oscar-palkinto *Parhaan animaatioelokuvan Golden Globe -palkinto *Parhaan animaatioelokuvan Bafta- palkinto Luokka:Annie-palkinto
M/S AIDAcara

M/S AIDAcara () on saksalaisen Aida Cruisesin omistama risteilyalus. Alus on rakennettu Kvaener Masa-Yardsin Turun Uudella Telakalla Suomessa vuonna 1996. Laivan matkustajakapasiteetti on 1 230 ja kaikille matkustajille on varattu hyttipaikka. AIDAcara on rekisteröity Italian lipun alle ja sen kotisatama on Genova. == Käyttöhistoria == 16\. helmikuuta 1996 alus laskettiin vesille ja 4. kesäkuuta se luovutettiin Deutsche Seereederei Touristikin haltuun. 7. kesäkuuta alus kastettiin Warnemündessä Aidaksi. 11. kesäkuuta alus lähti ensimmäiselle risteilylle, joka suuntautui Bremerhavenista Palma de Mallorcalle. Kesäisin alus risteilee Välimerellä ja muina aikoina Karibialla. Elokuussa 1997 alus siirtyi Norwegian Cruise Linen omistukseen. Jälleen elokuussa 1999 Deutsche Seereederei osti aluksen. Syyskuussa alus siirtyi Aida Cruisesin haltuun. Joulukuussa 2001 alus sai nykyisen AIDAcara -nimensä. == Lähteet == == Aiheesta muualla == * *Aluksesta omistajan sivuilla AIDAcara
Ajo päällä

Ajo päällä (Der Fahnder) oli saksalainen rikossarja, jota tuotettiin vuosina 1984−2005. Suomessa sarjaa esitettiin tuotantovuosilta 1984−1992, jolloin Klaus Wennemann esitti etsivä Hannes Faberia. Faberin tapa oli ottaa minttupastilli metallisesta karkkirasiasta kerran kussakin jaksossa. Wennemanin poistuttua sarjassa on ollut useita vaihtuvia pääosan esittäjiä muun muassa Jörg Schüttauf ja Michael Lesch. Sarjan jaksot sijoittuvat fiktiiviseen suurkaupunkiin Ruhrin alueella. == Aiheesta muualla == Das Erste -kanavan ohjelman kotisivut Luokka:1980-luvun televisiosarjat Luokka:1990-luvun rikossarjat Luokka:ARD:n televisio-ohjelmat Luokka:2000-vuosikymmenen saksalaiset rikossarjat
Supertiistai

Supertiistai () on Yhdysvaltojen presidentinvaaleihin liittyvä päivä, jolloin suuri osa maan osavaltioista osallistuu esivaaleihin, joissa äänestetään demokraattisen ja republikaanisen puolueen presidentinvaaliehdokasta. Vaalivuoden helmi- tai maaliskuulle ajoittuva supertiistai on tärkeä osa esivaalikampanjaa, sillä silloin valitaan enemmän edustajia puoluekokoukseen kuin minään muuna päivänä. Merkittävä voitto supertiistaina antaa ehdokkaalle usein vauhtia koko esivaalin voittamiseen. Supertiistaina esivaalin järjestävät valtiot vaihtelevat vuosittain, samoin niiden määrä. Demokraattien esivaali on aina suhteellinen, eli ehdokkaat saavat edustajia suhteessa äänimääräänsä. Republikaaneilla taas oli ennen vuotta 2012 käytössä enemmistövaalitapa monissa runsasväkisimmissä osavaltioissa, mikä tarkoitti, että voittaja sai kaikki edustajat. Sana supertiistai yleistyi vuonna 1988, jolloin demokraatit useissa etelän osavaltioissa päättivät pitää esivaalit samana päivänä 8. maaliskuuta. Sillä toivottiin olevan vaikutusta, että saataisiin esiin konservatiivisempi presidenttiehdokas. Suunnitelma kuitenkin epäonnistui, kun osavaltiot jakautuivat Al Goren, Jesse Jacksonin ja Michael Dukakisin kesken ja loppujen lopuksi liberaalista Dukakisista tuli demokraattien presidenttiehdokas. Supertiistai on sittemmin ollut 10. maaliskuuta 1992, 12. maaliskuuta 1996, 7. maaliskuuta 2000, 2. maaliskuuta 2004, 5. helmikuuta 2008It's Super Tuesday. How Did We Get Here?. Npr.org. 5.2.2008., 6. maaliskuuta 2012, 1. maaliskuuta 2016, 3. maaliskuuta 2020. ja 5.maaliskuuta 2024. ==Lähteet== Luokka:Yhdysvaltain presidentinvaalit he:הבחירות המקדימות לנשיאות ארצות הברית#סופר טיוזדיי
Ortoklaasi

Ortoklaasi (KAlSi3O8) on tärkeä hohkasilikaattimineraali, joka muodostaa magmakiviä. Ortoklaasi on yksi kalimaasälvän polymorfeista. Sitä esiintyy tavallisesti graniitissa ja siihen liittyvissä kivissä. Ortoklaasin nimi tulee kreikan sanoista ”suora murtuma”, sillä sen kaksi lohkeavuutta ovat suorassa kulmassa toisiinsa nähden. Ortoklaasi kiteytyy monokliinisessä kidejärjestelmässä. Sen kovuus on 6 ja sen ominaispaino on 2,56–2,58.Mindat: Orthoclase Viitattu 14.7.2023. Sen kiilto vaihtelee lasimaisesta helmiäiseen. Väriltään ortoklaasi voi olla valkoinen, harmaa, keltainen, vaaleanpunainen tai punainen, ja harvoin vihreä. Kiteiden kaksostuminen on melko tavallista. Ortoklaasi on tavallinen aineosa enimmissä osassa graniitteja ja muita felsisiä magmakiviä, ja se esiintyy usein valtavina kiteinä ja suurina määrinä pegmatiittimassoissa. Tyypillinen ortoklaasi on puhtaan kaliumpäätejäsenen ja natriumpäätejäsenen (albiitti NaAlSi3O8) välillä oleva isomorfinen seossarja. Maassa tapahtuvan hitaan jäähtymisen aikana runsasnatriumiset albiittilamellit muodostuvat suotautumalla, ja jäljelle jäävä ortoklaasi on kaliumpitoisuudeltaan korkeampaa. Tästä syntyvää kahden maasälvän yhteenkasvettumaa kutsutaan pertiitiksi. Ortoklaasin korkean lämpötilan muoto on sanidiini. Sanidiini on yleinen nopeasti jäähtyneissä vulkaniiteissa kuten obsidiaanissa ja felsisissä pyroklastisissa kivissä. Alhaisen lämpötilan polymorfi puolestaan on mikrokliini. Yhdessä muiden kalimaasälpien kanssa ortoklaasi on yleinen raaka-aine joissakin laseissa ja keramiikassa, kuten posliinissa. ==Lähteet== == Aiheesta muualla == *Webmineral: Orthoclase Mineral Data *Handbook of Mineralogy: Orthoclase (pdf) Luokka:Silikaattimineraalit
Lisa Zane

Lisa Zane (s. 5. huhtikuuta 1961) on yhdysvaltalainen näyttelijä. Hän syntyi Chicagossa, Illinoisissa, ja sai vuonna 1966 nuoremmaksi veljekseen Billy Zanen. Zanen vanhemmista molemmilla on kreikkalaisia juuria. Hän on esiintynyt muiden muassa elokuvissa Huonoa seuraa (1990), Femme Fatale (1991), Viimeinen painajainen Elm Streetillä: Freddyn kuolema (1991) ja Tappavan tehokas hoitaja (1996). Zanella on ollut rooleja televisiossakin, huomionarvoisena esimerkkinä sarjassa L.A. Law vuosina 1992–1993. Hän on tehnyt myös äänirooleja muun muassa Prätkähiiriin. Hän on seurustellut muun muassa Heath Ledgerin kanssa. == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1961 syntyneet Luokka:Elävät henkilöt
Reilun kaupan kaupunki

Reilun kaupan kaupunki on Fairtrade-järjestön myöntämä huomionosoitus kaupungille, joka on toiminut reilun kaupan tuotteiden edistämiseksi. ==Historia== Reilun kaupan kaupunki -kampanja järjestettiin ensimmäisen kerran vuonna 2001 Garstangissa, Lancashiressä. Bruce Crowther, paikallisen Oxfam- järjestön aktiivi, oli kampanjan ideoija. Kampanjan tavoitteena oli tehdä tunnetuksi reilun kaupan tuotteita ja se onnistui hyvin. Muutamassa kuukaudessa reilun kaupan tuotteiden tunnettuvuus ylitti 70 prosenttia ja tuotteiden myynti kasvoi merkittävästi. Kampanjan aikana Garstang aloitti yhteistyön reilun länsiafrikkalaisten kaupan kaakaota tuottavien maatilojen kanssa. Kampanjan herättäessä huomiota myös Garstangin ulkopuolella, Fairtrade Foundation julkaisi reuilun kaupan kaupungin tavoitteet ja toimintaohjelman. Vuosien 2001–2006 välillä yli 209 kaupungille Britanniassa myönnettiin reilun kaupan kaupungin arvo. Kampanja laajennettiin manner-Eurooppaan ja perustettiin Fairtrade Towns in Europe. Myös Euroopan komissio on mukana rahoittamassa hanketta. Marraskuussa 2006 järjestiin ensimmäinen reilun kaupan kaupunkien konferenssi Lontoossa. Sen tavoitteena oli: * tunnistaa ja kehittää toimintatavat paikallisten yhteisöjen, yksityisten sekä valtion organisaatioiden välille. * kehittää toimintatavat, joiden avulla Britannian reilun kaupan kaupunki -malli voidaan sovittaa jokaisen maan olosuhteisiin. Järjestyksessään toinen konferenssi järjestettiin Brysselissä tammikuussa 2008. Reilun kaupan kaupunkeja oli huhtikuussa 2013 jo 1 288, ja ne sijaitsivat 24 valtiossa. ==Kriteerit== Reilun kaupan kaupungin kriteerit vaihtelevat hieman maittain, mutta lähes kaikkien maiden kriteereissä on viisi perusvaatimusta: * Kunnan pitää olla päättänyt Reilun kaupan kannattamisesta ja tuotteiden tarjoamisesta sen omissa tilaisuuksissa * Kunnassa tai kaupungissa tulee olla saatavilla laajasti Reilun kaupan tuotteita * Kunnan seurakunnat ja muut yhteisöt käyttävät tuotteita * Kunta tiedottaa Reilusta kaupasta * Kunnan alueella toimii Reilun kaupan kannatustyöryhmä == Lähteet == luokka:Reilu kauppa
Tyrannosaurus Hives

Tyrannosaurus Hives on ruotsalaisen The Hivesin kolmas täyspitkä albumi, joka julkaistiin heinäkuussa 2004. Singleinä julkaistiin kappaleet ”Walk Idiot Walk”, ”Two-Timing Touch and Broken Bones”, ”Abra Cadaver” ja ”A Little More for Little You”. == Kappaleet == # # # # # # # # # # # # == Arvostelut == * Desibeli.net: * Soundi: == Lähteet == Luokka:The Hivesin albumit Luokka:Vuoden 2004 albumit
Michael Bilirakis

Michael Bilirakis (s. 16. heinäkuuta 1930) on yhdysvaltalainen republikaanisen puolueen poliitikko. Hän istui vuosina 1983–2007 Yhdysvaltain edustajainhuoneen jäsenenä Floridan yhdeksännestä vaalipiiristä. Bilirakisin poika on republikaanipoliitikko Gus Bilirakis. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1930 syntyneet Luokka:Elävät henkilöt
Gus Bilirakis

Gus Michael Bilirakis (s. 8. helmikuuta 1963) on yhdysvaltalainen republikaanisen puolueen poliitikko, joka seurasi vuonna 2007 isäänsä Michael Bilirakisia Yhdysvaltain edustajainhuoneen jäsenenä Floridan yhdeksännestä vaalipiiristä. Vaaleissa 2012 vaalipiirin numeroksi muuttui kaksitoista. Bilirakis on syntyperäinen floridalainen ja etniseltä taustaltaan amerikankreikkalainen. Hän oli ennen liittovaltion kongressiin pääsyään istunut Floridan edustajainhuoneessa jo vuodesta 1998. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1963 syntyneet Luokka:Amerikankreikkalaiset Luokka:Elävät henkilöt
Jean Bourgain

Baron Jean Bourgain (28. helmikuuta 1954 Oostende, Belgia – 22. joulukuuta 2018 Bonheiden, Belgia)MacTutor: Jean Bourgain oli belgialainen matemaatikko. Hän väitteli vuonna 1977 Brysselissä Banachin avaruuksien teoriasta. Hän työskenteli muun muassa Institute for Advanced Study -tutkimuslaitoksessa. Hän julkaisi yli 300 artikkelia eri matematiikan aloilta kuten analyysistä (erityisesti Banachin avaruuksista ja harmonisesta analyysistä), analyyttisestä lukuteoriasta, kombinatoriikasta, ergoditeoriasta ja osittaisdifferentiaaliyhtälöistä. Hänelle myönnettyihin tunnustuksiin lukeutuivat muun muassa Ostrowski-palkinto (1991), Fieldsin mitali (1994), Crafoord-palkinto (2012), matematiikan alan Breakthrough-palkinto (2017) ja Amerikan matematiikkaseuran (AMS) elämäntyöstä myönnetty Steele-palkinto (2018). Hän on ollut Academia Europæan ulkomaalaisjäsen vuodesta 2008.https://www.ae-info.org/ae/Member/Bourgain_Jean Hänelle myönnettiin paronin arvo vuonna 2015. == Lähteet == * Newsletter of the European Mathematical Society, joulukuu 2007, ISSN 1027-488X === Viitteet === ==Aiheesta muualla== *2017 Breakthrough Prize in Mathematics awarded to Jean Bourgain (video, kesto 2 min 7 s) (youtube.com) *Analysis and Beyond. Celebrating Jean Bourgain's Work and Impact (juhlaseminaari Bourgainin kunniaksi, 2016) (ias.edu) Luokka:Belgialaiset matemaatikot Luokka:Fieldsin mitalistit Luokka:Ranskan tiedeakatemian jäsenet Luokka:Academia Europæan jäsenet Luokka:Vuonna 1954 syntyneet Luokka:Vuonna 2018 kuolleet
Valtaa ja voimaa

Valtaa ja voimaa (PÄLP 70 / POKS 70 / POKOCD 119) on suomalaisen Jussi Hakulinen & Kinsky -yhtyeen ainoaksi jäänyt albumi, ja Jussi Hakulisen toinen oma albumi. Se julkaistiin vuonna 1986 levymerkillä Poko Rekords. Albumista julkaistiin uusintapainos vuonna 2002. == Kappaleet == Kaikki kappaleet säveltänyt Jussi Hakulinen, ellei toisin mainittu. # # # # # # # # # # === Vuoden 2002 painos === # * # # # # # == Kokoonpano == * Jussi Hakulinen – laulu * Kimmo Tuuri – kosketinsoittimet * Iku Tukiainen – kitara * Harri Vahekoski – basso * Timo Lilja – rummut \+ * Riku Mattila – tuotanto, äänitys ja miksaus, kitara kappaleessa ”Majakka” Luokka:Vuoden 1986 esikoisalbumit Luokka:Jussi Hakulisen albumit Luokka:Riku Mattilan tuottamat albumit
Katarina Gäddnäs

Katarina Gäddnäs (s. 1970 Finström, Ahvenanmaa) on suomalainen kirjailija ja freelancetoimittaja. Gäddnäs on opiskellut teologiaa Turun Åbo Akademissa ja työskennellyt toimittajana ja opetustehtävissä. Hän on toiminut myös muun muassa nuoriso-ohjaajana, tutkimusapulaisena ja juontajana erilaisissa kirjallisuustilaisuuksissa. Gäddnäsin runokokoelmissa korostuu naisnäkökulma. Ensimmäinen runokokoelma Men göken gal (1997) kuvaa elämän kiertokulkua neljän naisen silmin. Seuraava runokokoelma Hon. På ludna tassar ilmestyi vuonna 1999 Schildtin julkaisemana. Kolmannessa runokokoelmassaan Jungfrutornet (2002) Gäddnäs alleviivaa naisen oikeutta ajatella itse. Runokokoelmiensa lisäksi Gäddnäs on kirjoittanut artikkelin äitiyttä käsittelevään Rapport från Planet Mamma (2004) -antologiaan. Vuonna 2005 Gäddnäs julkaisi yhdessä valokuvaaja Gabriella Nordlundin kanssa tietokirjan Ytterst. Kökar mitt i havet (suom. Ääressä – elämää Kökarissa), jonka on kääntänyt Julia Donner. ==Tuotanto== ===Runokokoelmat=== * Men göken gal, Valdemar-seura 1997 * Hon. På ludna tassar, Schildts 1999 * Jungfrutornet, Schildts 2002 * Venuspassagen, Schildts 2005 * Vitbok, Schildts 2007 ===Tietokirja=== * Ytterst : Kökar mitt i havet, Schildts 2005 (suom. Ääressä: elämää Kökarissa, 2005) ==Lähteet== ==Aiheesta muualla== * Gäddnäsin blogi Luokka:Suomenruotsalaiset kirjailijat Luokka:Vuonna 1970 syntyneet Luokka:Elävät henkilöt
Pennitön Onassis

Pennitön Onassis on suomalaismuusikko Jussi Hakulisen kolmas albumi. Se julkaistiin vuonna 1991. == Kappaleet == Kaikki sävellykset ja sanoitukset Jussi Hakulinen. # # # # # # # # # # # == Lähteet == == Aiheesta muualla == * Pennitön Onassis discogs.com -sivustolla Luokka:Vuoden 1991 albumit Luokka:Jussi Hakulisen albumit
Eurofox

Aeropro Eurofox on slovakialainen Aeropro s.r.o.:n valmistama ultrakevyt lentokone. Kone on luokiteltu Yhdysvalloissa LSA-luokkaan 560 kg lentopainolla. Se on kaksipaikkainen rinnakkainistuttava ylätaso, jonka erityisenä ominaisuutena on helppo siipien kääntäminen säilytysasentoon. ==Tekniikkaa== ===Suoritusarvot 80 hv (100 hv) moottorilla=== pienoiskuva|Aeropro Eurofox maassa * matkalentonopeus (5 200 rpm) 177 km/h (185 km/h) * taloudellinen matkanopeu (4 400 rpm) 150 km/h, jolloin kulutus 13 litraa tunnissa. * suurin sallittu lentonopeus 230 km/h * sakkausnopeus 65 km/h * toimintamatka 925 km / 5,2 tuntia nopeudella 179 km/h * kohoamisnopeus 4,6 m/s * nousukiito 47 m * laskukiito 61 m * liitoluku 1:14 nopeudella 97 km/h ===Tekniset tiedot=== Lentokonetta valmistetaan nokkapyörälaskutelineellä ja kannustelineellä. Lentokone on asennettavissa myös kellukkeille ja suksille. Moottorivaihtoehdot ovat 80 hv ja 100 hv Rotax 912 -nelitahtimoottorit. * kärkiväli 9,13 m * pituus 5,65 m * korkeus 2,25 m * leveys siivet säilytysasennossa 2,40 m * siipipinta-ala 11,4 neliömetriä * tyhjäpaino maakoneena noin 270 kg * suurin sallittu lentomassa ultrakeveänä lentokoneena; 450/472,5 kg maakoneena, kellukkeilla 495 kg * LSA-luokassa 560 kg * polttoainesäiliö 85 litraa == Aiheesta muualla == * Tehtaan kotisivut: http://www.aeropro.sk * Suomen maahantuoja: http://www.eurofox.fi Luokka:Ultrakevyet lentokoneet Luokka:Aeropro
Vieraskirja (albumi)

Vieraskirja on suomalaismuusikko Jussi Hakulisen neljäs albumi. Se julkaistiin vuonna 1995. == Kappaleet == Kaikki sävellykset ja sanoitukset Jussi Hakulinen. # # # # # # # # # # == Lähteet == == Aiheesta muualla == * Vieraskirja discogs.com -sivustolla Luokka:Vuoden 1995 albumit Luokka:Jussi Hakulisen albumit
Juhan Viiding

Juhan Viiding [vi:tiŋk] (1. kesäkuuta 1948 Tallinna, Viron SNT - 21\. helmikuuta 1995 Rapla, Viro) oli virolainen runoilija, teatterinäyttelijä ja -ohjaaja. ==Elämänvaiheet== Juhan oli perheen neljästä lapsesta nuorin ja ainoa poika. Hän oli lapsena levoton ja älyllisesti varhaiskypsä. Hän opiskeli Tallinnan konservatoriossa vuosina 1968–1972. Hänen puolisonsa on musiikinopettaja Riina Viiding. Viiding työskenteli Viron Draamateatterissa kuolemaansa asti ja ohjasi mm. Samuel Beckettin, Eugène Ionescon ja Minoru Betsuyakun näytelmiä. Hän saavutti suosiota näyttelijänä (Peer Gynt, Hamlet), ja hän esiintyi myös laulajana mm. Amor-Trio-yhtyeessä. Hän vieraili Suomessa sekä näyttelijänä että runojensa tulkitsijana. Viiding julkaisi runojaan vuosina 1968–1978 salanimellä Jüri Üdi. Kirjailijanimen käytössä hänen esikuvakseen voidaan mainita Fernando Pessoa. 1970-luvulla Viiding oli maansa tunnetuimpia runoilijoita. Hänen runoutensa on terävän älyllistä, taiturimaista ja kielellisesti nokkelaa. Runonsäkeissä jännitys perustuu vastakohtien leikkiin: hän rinnastaa oudon ja odottamattoman, ja todellisuus kietoutuu mielikuvitukselliseen, ylevä matalamieliseen, hullunkurinen ahdistavaan, nauru kuolemanvakavaan. Viiding nojaa äkillisiin tyylinvaihdoksiin, sanojen monimerkityksisyyteen ja epäloogisiin käsiteleikkeihin.Nirk 1986: 333–335. Toisin kuin monet muut sukupolvensa runoilijat, Viiding ei kirjoittanut esseitä eikä arvosteluja. Vuonna 1980 hän osallistui itsenäisyysliikehdintään ja allekirjoitti ns. neljänkymmenen kirjeen. M. A. Numminen kirjoitti vuonna 1987 kirjan Kirjeitä virolaiselle runoilijalle, jossa hän kuvaa Viidingulle itseään ja suomalaista kulttuuria. Viidingun runoja julkaistiin suomeksi vuonna 1988 valikoimana Julkaistavaksi Suomen tasavallassa. Masennukseen taipuvainen Viiding teki itsemurhan viiltämällä ranteensa auki kotinsa ulkopuolella Raplassa 21. helmikuuta 1995. Juhan Viidingun isä Paul Viiding (1904–1962) oli tunnettu runoilija, ja myös hänen tyttärensä Elo Viiding (1974–) on runoilija. ==Teoksia== ===Viroksi=== *Närvitrükk (1971) *Aastalaat (1971) *Detsember (1971) *Käekäik (1973) *Selges eesti keeles (1974) *Armastuskirjad (1975) *Mina olin Jüri Üdi (1978) *Elulootus (1980) *Olevused (1980) *Tänan ja palun (1983) * Nipernaadi (1983) *Osa (1991) *Kogutud luuletused (1998) ===Suomeksi=== * Julkaistavaksi Suomen tasavallassa: Runoja. Toimittaneet Anna-Maija Raittila ja Juhan Viiding. Suomentanut Anna-Maija Raittila. Tammi, Helsinki 1988. ISBN 951-30-6999-0 == Lähteet == ==Kirjallisuutta== * ==Aiheesta muualla== *Juhan Viidingun teosten englanninkielisiä käännöksiä *Juhan Viidingu luulet Luokka:Virolaiset runoilijat Luokka:Virolaiset näyttelijät Luokka:Itsemurhan tehneet Luokka:Vuonna 1948 syntyneet Luokka:Vuonna 1995 kuolleet
Minun lauluni 1983–96

Minun lauluni 1983–96 on suomalaismuusikko Jussi Hakulisen ensimmäinen kokoelmalevy. Se julkaistiin vuonna 1996. Albumi ylsi Suomen virallisen listan sijalle 39. == Kappaleet == 1-5, 9-17 ja 19 säv./san. Jussi Hakulinen, 7 ja 18 säv. Jussi Hakulinen. # Hän tanssi kanssa enkeleiden # Yhden illan varietee # Vaaleanpunainen majatalo # Helmenkalastajat # Joutsenlaulu # Päivänsäde ja menninkäinen # Talo varrella rautatien # Varkaat ja kulkurit # Laika Laika # Lumilinna # Serpentiinit # Yö jota ei ollutkaan # Tuhat tarinaa # Kesäkuu # Kristallikyyneleet # Joulu avaruudessa # Vieraskirja # Joonatan # Missä on minun rakkaani nyt? ==Lähteet== == Aiheesta muualla == * Minun lauluni 1983–96 discogs.com -sivustolla Luokka:Vuoden 1996 kokoelma-albumit Luokka:Jussi Hakulisen albumit
Boston (täsmennyssivu)

Boston voi tarkoittaa seuraavia asioita: * Boston, kaupunki Massachusettsin osavaltiossa * Boston, kaupunki Englannissa * Boston, tupakkamerkki * Boston, amerikkalainen hard rock -yhtye * Boston, yllä olevan yhtyeen debyyttialbumi * USS Boston (1884), Yhdysvaltain laivaston panssarikansiristeilijä * USS Boston (SSN-703), Yhdysvaltain laivaston ydinsukellusvene * Boston, sukunimenä: ** Rachel Boston (s. 1982), yhdysvaltalainen näyttelijä ** Ralph Boston (1939–2023), yhdysvaltalainen pituushyppääjä ja olympiavoittaja
Gunnar Nilsson

Gunnar Nilsson (20. marraskuuta 1948 Helsingborg, Ruotsi – 20. lokakuuta 1978 Lontoo, Englanti) oli ruotsalainen kilpa-autoilija ja Formula 1 -kuljettaja. Hän voitti Britannian Formula 3 -mestaruuden vuonna 1975. Nilsson kuoli kivessyöpään kuukautta ennen kuin hän olisi täyttänyt kolmekymmentä. Nilsson voitti Belgian GP:n vuonna 1977. ==Formula 1 -tulokset== Vuosi Talli 1 2 3 4 5 6 7 8 9 10 11 12 13 14 15 16 17 Sijoitus Pisteet Lotus BRA RSA Kesk. USW Kesk. ESP 3 BEL Kesk. MON Kesk. SWE Kesk. FRA Kesk. GBR Kesk. GER 5 AUT 3 NED Kesk. ITA 13 CAN 12 USA Kesk. JPN 6 10\. 11 Lotus ARG DNS BRA 5 RSA 12 USW 8 ESP 5 MON Kesk. BEL 1 SWE 19 FRA 4 GBR 3 GER Kesk. AUT Kesk. NED Kesk. ITA Kesk. USA Kesk. CAN Kesk. JPN Kesk. 8\. 20 ==Lähteet== Luokka:Ruotsalaiset Formula 1 -kuljettajat Luokka:Vuonna 1948 syntyneet Luokka:Vuonna 1978 kuolleet
3.33.33

3.33.33 on suomalaisen muusikon Jussi Hakulisen viides studioalbumi. Se julkaistiin vuonna 1998. 3.33.33 on Jussi Hakulisen sukunimikaiman Veikko Hakulisen voittoaika vuoden 1952 talviolympialaisten 50 kilometrin hiihdossa. Albumi ylsi Suomen virallisen listan sijalle 34. == Kappaleet == Kaikki sävellykset ja sanoitukset Jussi Hakulinen. # # # # # # # # # # == Aiheesta muualla == * 3.33.33 discogs.com -sivustolla == Lähteet == Luokka:Vuoden 1998 albumit Luokka:Jussi Hakulisen albumit
Lagosuchus

Lagosuchus oli pienten arkosaurien suku, joka eli keskitriaskaudella. Se oli läheistä sukua dinosauruksille, joiden kanssa ne kuuluvat Dinosauromorpha- kladiin. Lagosuchuksen fossiileita on löydetty Chañares Formationista, Argentiinasta.http://www.prehistoric-wildlife.com/species/l/lagosuchus.html == Koko ja ulkonäkö == Lagosuchuksesta on löydetty hyvin epätäydellisiä jäännöksiä; ainoastaan takaraajat sekä osa selkärankaa ja lapaluuta. Nämä jäännökset kuitenkin osoittavat sen olleen kevytrakenteinen arkosauri, ja sillä oli pitkät, hoikat ja hyvin kehittyneet raajat - mikä on tyypillistä tietyille dinosauruksille. Nämä ominaisuudet sekä vertaukset Lagosuchuksen lähisukulaisiin ovat todisteena, että Lagosuchus saattoi joskus juosta takaraajoilla, vaikka se käveli suurimman osan ajastaan neljällä jalalla. Lagosuchus oli luultavasti ketterä lihansyöjä, joka käytti nopeutta sekä saalistuksessa että paetessa suurempia saalistajia. Lagosuchus oli suunnilleen fretin kokoinen, noin 30 senttimetriä pitkä. Toinen dinosaurusten lähisukulainen, Marasuchus lilloensis, saattaa olla Lagosuchuksen toinen laji. On myös mahdollista, että Lagosuchus ja Marasuchus saattoivat olla kehitysaskel vaihtolämpöisten matelijoiden ja tasalämpöisten dinosaurusten välillä. == Katso myös == * Marasuchus * Nyasasaurus * Dinosaurukset * Avemetatarsalia == Lähteet == Luokka:Arkosaurit
Vieraskirja

thumb|Yhdysvaltojen presidentti Barack Obama kirjoittaa Kanadan parlamentin vieraskirjaan 2009. Vieraskirja on kirja, johon sen omistaja pyytää vieraitaan kirjoittamaan terveisiä tai vain nimikirjoituksensa. Vieraskirjaa käytetään kotona, juhlissa, museossa tai muussa julkisessa laitoksessa tai taidenäyttelyssä.Hakusana vieraskirja, Nykysuomen sanakirja, osa 6 (TS–Ö), WSOY 1996. Vieraskirjaan kirjoittaminen voi olla myös seremoniallinen osa arvovieraan käyntiä. Säännöllisesti ylläpidettynä vieraskirjasta voi tulla mielenkiintoinen osa sen omistajan, kuten yksityishenkilön, perheen, yrityksen tai laitoksen historiaa. Vieraat voivat kirjoittaa kirjaan esimerkiksi kiitoksensa, runon tai kuvauksen vierailusta. Vieraiden tulisi kuitenkin saada itse päättää, kirjoittavatko siihen mitään, pelkän nimensä vai pidemmän viestin.Anu Seppälä ja Anu Virkkunen: Käytös- ja tapatieto, Suuri suomalainen kirjakerho 1985, s. 345. Monilla kutsuilla vieraskirja on korvannut perinteisen käyntikorttikulhon, johon vierailla on ollut tapana jättää oman korttinsa. Taidenäyttelyissä ja museoissa vieraskirja on tapa pitää lukua eri päivien kävijöistä ja heidän asuinpaikkakunnistaan. Näiden tietojen lisäksi näyttelyiden ja tapahtumien vieraskirjoihin kirjoitetaan yhä useammin myös kommentteja kävijän kokemuksista. Hotellien ja muiden majoituslaitosten vieraskirjoihin asiakkaat ovat monissa maissa lain vaatimuksesta velvollisia kirjaamaan henkilötietonsa. Suomessa majoittujien tiedot kerätään irrallisilla lomakkeilla. ==Surunvalittelu- ja onnittelukirjat== Vieraskirjan ja adressin välimuotoja ovat surunvalittelu- ja onnittelukirjat esimerkiksi maan suurlähetystöissä valtionpäämiehen kuoleman tai hallitsijaperheen perhetapahtuman johdosta.Surunvalittelukirja, Suomi-sanakirja. Viitattu 11.7.2014.Pikkuprinsessalle onnittelukirja myös Helsingissä, Myös suomalaiset voivat onnitella Ruotsin kuningasperhettä uuden jäsenen syntymän johdosta. Iltalehti 23.2.2012, viitattu 10.7.2014. ==Vieraskirja verkossa== Yksityishenkilöiden, julkisten laitosten ja yritysten verkkosivustoilla voi myös olla vieraskirjaksi nimetty osio, johon kävijät voivat jättää kommentteja. ==Lähteet== ==Aiheesta muualla== Luokka:Kodinesineet Luokka:Kirjamuodot Luokka:Käytös- ja tapatieto
Thor (satelliitti)

Thor on norjalainen tietoliikennesatelliittien perhe. Thor-satelliittien operaattori on Telenor ASA:n tytäryritys Telenor Satellite Broadcasting. Se on tilannut vuoteen 2008 mennessä kuusi Thor-nimeä kantavaa satelliittia, Thor 1 - Thor 6. Thor 5 laukaistiin talvella 2008 ja otettiin käyttöön helmikuussa 2009. ==Thor 5== Telenor ASA tilasi Orbital Sciences Corporation -yhtiöltä (OSC) syyskuussa 2006 GEO-radan tietoliikennesatelliitin, joka sai nimen Thor 2R, joka muutettiin Thor 5:ksi, kun satelliitti valmistui tehtaalta. Satelliitin hinta oli 217 miljoonaa dollaria. Se perustuu OSC:n satelliittiin STARTM. Satelliitti laukaistiin 11. helmikuuta 2008 International Launch Services (ILS) käyttäen venäläistä Proton-kantorakettia. The Thor 5 toimii KU- taajuuskaistalla välittäen TV-ohjelmia 0,8 astetta läntistä pituutta asemasta geosynkrooniselta kiertoradalta. Satelliitissa on 24 transponderia ja sen lähetysteho on 3600 W. Satelliitti painaa 1960 kg. Sen lähetysalue kattaa Pohjoismaat, Itä-Euroopan ja Keski-Idän. Sen toiminta-aika on 15 vuotta. Satelliitti korvasi Thor 2 -satelliitin joka on nykyisin 5 astetta itään. ==Aiemmat Thor-satelliitit== Aiemmat Thor-satelliitit ovat * Thor 1 (Hugher HS-376) * Thor 2, 3 (Hughes HS-376HP) * Thor 6 (eurooppalainen Spacebus-4000B2) ==Lähteet== * Laukaisu-uutinen * Spaceflight Now, "Norwegian satellite put in geostationary orbit by Proton" Luokka:Tietoliikennesatelliitit
Panoz Roadster

Panoz (AIV) Roadster on yhdysvaltalaisen Panozin urheiluautomalli, joka esiteltiin vuonna 1992. Siinä on V8-moottori, se on viisivaihteinen ja sen huippunopeus on 210 kilometriä tunnissa. Muita Panozin malleja ovat muun muassa Panoz Esperante. Luokka:1990-luvun autot
Hubert Aquin

Hubert Aquin (24. lokakuuta 1929 Montreal, Kanada – 15. maaliskuuta 1977 Montreal, Kanada) oli kanadalainen kirjailija, esseisti ja elokuvaohjaaja. Hän kirjoitti ranskaksi. Aquin valmistui yliopistosta 1951. Hän opiskeli Pariisissa vuosina 1951−1954. Palattuaan kotimaahansa hän teki töitä Radio- Canadassa 1954–1959. Aquin toimi 1961–1968 Quebecin itsenäistymisen hyväksi. Vuonna 1964 hän ilmoitti työskentelevänsä itsenäisyyden hyväksi terrorismin kautta. Pian hänet pidätettiin, ja hän joutui neljäksi kuukaudeksi psykiatriseen sairaalaan. Siellä hän kirjoitti ensimmäisen romaaninsa Prochain épisode, joka kertoo vangitusta vallankumouksellisesta. Novellin kertojan itsetuhoiset ajatukset ennakoivat Aquinin omaa kuolemaa; hän teki itsemurhan maaliskuussa 1977. Hän jätti itsemurhaviestin, jossa hän kertoo tekonsa olleen positiivinen valinta. == Teokset == * Prochain épisode (1965) * Trou de mémoire (1968) * L'Antiphonaire (1969) * Point de fuite (1971) * Neige noire (1974) * Blocs erratiques (1977) * L'Invention de la mort (kirjoitettu 1959, julkaistu [1990) == Aiheesta muualla == * Luokka:Ranskankieliset kirjailijat Luokka:Kanadalaiset kirjailijat Luokka:Itsemurhan tehneet Luokka:Vuonna 1929 syntyneet Luokka:Vuonna 1977 kuolleet
Tom Ruegger

Thomas Charles Ruegger (s. 4. huhtikuuta 1954 Plainfield, New Jersey) on yhdysvaltalainen animaatioiden käsikirjoittaja, tuottaja, ohjaaja ja animaattori, joka on palkittu useaan kertaan Daytime Emmyllä. ==Elämäkerta== Ruegger kasvoi Metuchenissa, New Jerseyssä, jossa hän kävi high schoolinsa. Koulussa Ruegger toimi muun muassa oppilasjohtokunnan puheenjohtajana, sekä vara kapteenina koulun jalkapallo- ja yleisurheilujoukkueissa. Lisäksi Ruegger oli sarjakuvapiirtäjänä koulunsa lehdessä. High Schoolin jälkeen hän opiskeli Dartmouth Collegessa New Hampshiressa, jossa Ruegger muun muassa loi tunnusta saaneen 10 minuuttia kestäneen animaation The Premiere of Platypus Duck ja toimi myös ohjaajana Dartmouth Film Societylle. Hänellä on kolme lasta Nathan, Luke ja Cody Ruegger, jotka olivat muun muassa isänsä tuottamissa animaatiosarjoissa Tiny Toonsissa, Animaanisissa ja Histeria!:ssa ääninäyttelijöinä. ==Ura== Ruegger muutti Kaliforniaan, jossa hän yritti löytää itselleen töitä ja soitti kolikkopuhelimesta Hanna-Barberan studiolle, jossa hän sai kutsun William Hannalta tulla paikan päälle esittämään kykynsä.Rob Paulsen Live Podcast: Episode 14 with Guest: Tom Ruegger 9.9.2011 Viitattu 19.4.2012 Ruegger sai kuukauden koeajan ja työskenteli aluksi apulaisanimaattorina. Hän oli mukana 1970-luvulla varsinaisena animaattorina piirrossarjoissa, kuten The World's Greatest SuperFriends, Scooby-Doo and Scrappy-Doo ja Kivisten ja Sorasten uudet seikkailut. 1980-luvulla hän työskenteli käsikirjoittajana ja tuottajana Hanna-Barberan piirrettyjen parissa, kuten Yogi's Treasure Hunt, Snorkkelit, The 13 Ghosts of Scooby-Doo ja Pound Puppies. ===Warner Bros. Animation=== Sittemmin Ruegger siirtyi työskentelemään Warner Bros. Animationille vuonna 1989, jonka myötä hänet tunnetaan erityisesti useiden piirrossarjojen tuottamisesta, käsikirjoittamisesta, sekä luomisesta, kuten Tiny Toons, Animaaniset, Äly ja Väläys, Batman ja Histeria!. Menestyksensä myötä Ruegger toimi Warner Bros. Animationin puheenjohtajana. ===Tom Ruegger Productions ja Disney=== Vuonna 2002 hän perusti oman animaatiostudion Tom Ruegger Productions ja neljä vuotta myöhemmin Ruegger tuotti muun muassa 40 jaksoa kestäneen animaatiosarjan Animalia. Sittemmin Ruegger siirtyi 2011 Walt Disney Television Animationille töihin ja työsti pilottia nimeltä 7D, joka ei kuitenkaan päässyt tuotantoon. ==Lähteet== == Aiheesta muualla == * * TV.com * New York Times.com Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Animaatio-ohjaajat Luokka:DC-animaatioiden tekijät Luokka:Vuonna 1954 syntyneet Luokka:Elävät henkilöt
San Bruno

San Bruno on kaupunki San Mateon piirikunnassa, San Franciscon lahden ympäristössä Kaliforniassa, Yhdysvalloissa. Kaupungissa oli 41 415 asukasta vuonna 2009.City-data.com San Brunon pinta-ala on 14,1 km2, ja asukastiheys 2 839 asukasta per neliökilometri. San Franciscon kansainvälinen lentoasema sijaitsee kaupungin läheisyydessä. San Brunon lähistöllä tapahtui syyskuussa 2010 kaasuräjähdys, jota seurasi tulipaloja. Useita ihmisiä kuoli ja kymmeniä loukkaantui onnettomuudessa. ==Lähteet== ==Aiheesta muualla== Luokka:Kalifornian kaupungit Luokka:San Mateon piirikunta
Clovis Cornillac

Clovis Cornillac (s. 16. elokuuta 1968 Lyon) on ranskalainen teatteri- ja elokuvanäyttelijä. Hän on esiintynyt muun muassa elokuvissa Asterix olympialaisissa, Olemisen sietämätön keveys ja Lucky Luke – Lähde länteen!. Cornillac syntyi vuonna 1968 Lyonissa. Hänen isänsä oli ohjaaja Roger Cornillac ja äiti näyttelijä Myriam Boyer, mutta hänen vanhempansa erosivat hänen ollessaan 5-vuotias. Hän aloitti näyttelijänuransa teatterissa ilman alan koulutusta vuonna 1984. Cornillac siirtyi 2000-luvulla enemmän elokuvien pariin oltuaan vuonna 2000 ehdolla parhaana tulokkaan César-palkintoon elokuvasta Karnaval (1998). Hänet palkittiin Césarilla parhaasta miessivuosasta vuonna 2005 elokuvassa Mensonges et trahisons et plus si affinités... (2004). Cornillac meni naimisiin näyttelijä Caroline Proustin kanssa vuonna 1994, mutta he erosivat vuonna 2010, ja heillä on kaksi tytärtä. Hän meni toisen kerran naimisiin näyttelijä Lilou Foglin vuonna 2013, ja heillä on yksi yhteinen lapsi. == Lähteet == Luokka:Ranskalaiset näyttelijät Luokka:Vuonna 1968 syntyneet Luokka:Elävät henkilöt
Helsingfors Ångfartygs Aktiebolaget

Helsingfors Ångfartygs Aktiebolaget (Helsingin Höyrylaiva Oy) oli laivayhtiö, joka oli perustettu Helsingissä vuonna 1869. FÅA hankki osake-enemmistön varustamosta vuonna 1916 ja yhtiö fuusioitui FÅAan vuonna 1920. Yhtiön toimitusjohtajana toimi mm. Victor Ek. ==Yhtiön aluksia== * S/S Helsingfors (1870-1893) * S/S Storfursten (1875-1913) * S/S Finland (1876-1893) * S/S Linnea (1892-1914) * S/S Primula (1904-1921) * S/S Viola (1914-1920) Luokka:Entiset suomalaiset laivayhtiöt
Cartosat

Cartosat on intialainen kaukokartoitussatelliittien sarja, jotka toteuttaa Intian avaruusjärjestö. Ensimmäiset Cartosat-nimen saaneet satelliitit olivat IRS-satelliitteja, akronyyminsäkin mukaan "intialainen kaukokartoitussatelliitti". Myös myöhemmät satelliitit on kehitetty alkuperäisen IRS-satelliitin perustalta. ==Cartosat-2A== Cartosat-2A laukaistiin 28. huhtikuuta 2008. Se korvaa Cartosat-2 satelliitin, johon ilmeisesti tuli sen laukaisun aikana vaurioita. Cartosat-2A on varustettu yhdellä pankromaattisella kameralla. Kuvien resoluution on alle yksi metri ja kuvan leveys on 10 km. Satelliitin asentoa voidaan suunnata 45 astetta nopeasti. Satelliitin ratakorkeus on 630 km. ==Cartosat-2B== Satelliitti laukaistaan 5. toukokuuta 2010. http://www.spacewar.com/reports/ISRO_To_launch_Cartosat_2B_On_May_9_999.html ==Lähteet== * ISRO Luokka:Kaukokartoitussatelliitit Luokka:Intian avaruustoiminta
Yvonne de Bruyn

Yvonne Constance de Bruyn (oik. de Bruyn-Ouboter, ent. de Bruyn-Luhtala, 17. toukokuuta 1934 – 12. kesäkuuta 2013 Orimattila) oli vuoden 1954 Miss Suomi. Silloin 17. tammikuuta järjestettyihin Miss Suomi -kilpailuihin Helsingin Messuhallissa osallistui 23 ehdokasta. Tuomaristossa olivat lehdistön, kuvanveiston ja elokuvan edustajat. Yvonne de Bruyn oli historian ainoa aatelista sukua olevan Miss Suomi. Hänet valittiin Miss Eurooppa -kilpailussa perintöprinsessaksi. Myöhemmin de Bruyn toimi muun muassa Finnkarelia Virke Oy:n pr- ja tiedotusjohtajana sekä johtoryhmän jäsenenä. Viimeksi hän asui Orimattilassa ja toimi muun muassa paikallismatkaoppaana ja useissa luottamustehtävissä. De Bruyn oli 175 cm pitkä ja painoi Miss Suomi -voittonsa aikaan 63 kg. == Lähteet == * === Viitteet === Luokka:Miss Suomi -kilpailun voittajat Luokka:Vuonna 1934 syntyneet Luokka:Vuonna 2013 kuolleet
Bernard (animaatiosarja)

Bernard on tietokoneanimaatiosarja, jossa seikkailee utelias jääkarhu nimeltä Bernard, joka matkustaa ympäri maailmaa. Jaksoja on tuotettu yhteensä 156 kappaletta ja ne kestävät kukin kolme minuuttia. Sarjassa ei ole lainkaan puhetta. Se sai muun muassa Stuttgartin animaatioelokuvatapahtumassa ehdokkuuden parhaasta animaatiosarjasta vuonna 2006. ==Aiheesta muualla== * Bernard sivusto * Screen21 sivusto * RG Animation Studios weblog Luokka:Ranskalaiset animaatiosarjat Luokka:Lastenohjelmat Luokka:2000-vuosikymmenen piirrossarjat Luokka:Tietokoneanimaatiosarjat Luokka:2000-vuosikymmenen televisiosarjat
Finnjolla

Finnjolla on miesten kilpapurjehdusluokka kesäolympialaisissa. Finnjollalla kilpaillaan yksin ja se luokitellaan "heavy"-kategoriaan. Jollan on suunnitellut ruotsalainen Rickard Sarby 1949 kilpajollaksi Helsingin olympialaisiin 1952. Purjehtijalla olisi hyvä olla painoa vähintään 85 kg, mieluiten yli 90 kg. Olympiatasolla finnjollan purjehtijoiden painojakauma liikkuu noin 85–115 kg:n välillä. Finnjollan luokkasääntö tarjoaa suhteellisen vapaan mahdollisuuden muokata maston taipuisuutta ja purjeen muotoja. Finnjollan maksiminopeus on noin 30 solmua. == Finnjollan olympiamitalistit == Vuosi Kultaa Hopeaa Pronssia 1952 Paul Elvstrøm Charles Currey Rickard Sarby 1956 Paul Elvstrøm Andre Nelis John Marvin 1960 Paul Elvstrøm Aleksandr Tšutšelov Andre Nelis 1964 Wilhelm Kuhweide Peter Barrett Henning Wind 1968 Valentyn Mankin Hubert Raudaschl Fabio Albarelli 1972 Serge Maury Ilias Hatzipavlis Viktor Potapov 1976 Jochen Schümann Andrei Balašov John Bertrand 1980 Esko Rechardt Wolfgang Mayrhofer Andrei Balašov 1984 Russell Coutts John Bertrand Terry Neilson 1988 Jose Doreste Peter Holmberg John Cutler 1992 José van der Ploeg Brian Ledbetter Craig Monk 1996 Mateusz Kusznierewicz Sebastien Godefroid Roy Heiner 2000 Iain Percy Luca Devoti Fredrik Lööf 2004 Ben Ainslie Rafael Trujillo Mateusz Kusznierewicz 2008 Ben Ainslie Zach Railey Guillaume Florent 2012 Ben Ainslie Jonas Høgh-Christensen Jonathan Lobert 2016 Giles Scott Vasilij Žbogar Caleb Paine == Finnjolla Suomessa == Nykyään luokan suosio Suomessa on jälleen kasvanut. Finnjollalla purjehditaan aktiivisesti kilpaa Suomessa. Suomen Finnjollapurjehtijat järjestää vuosittain leirejä ja suomenmestaruuskilpailut luokan aktiiveille purjehtijoille. Menestyneimpiä suomalaisia finnjollailijoita ovat muiden muassa vuoden 1980 olympiavoittaja Esko Rechardt, Kim Weber, Jan Winqvist sekä Peter Tallberg. Tapio Nirkko osallistui luokassa vuosien 2008 ja 2012 olympialaisiin. == Kuvia == kuva:Søren Svare i Jolle.JPG kuva:Finn dinghies 01.jpg kuva:Finn dinghies 02.jpg kuva:Finn_dinghies_in_Karrebæksminde_2.jpg kuva:Finn_dinghies_in_Karrebæksminde.jpg == Lähteet == == Aiheesta muualla == *Suomen Finnjollapurjehtijoiden verkkosivut Luokka:Purjejollat Luokka:Purjehdus olympialaisissa